
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

58. Ασκηση προληπτικού έλεγχου επί των δαπανών 

του Δήμου Μπιζανίου Νομού Ιωαννίνων, της Κοι¬ 
νότητας Παλαιός Φώκαιας Νομού Αττικής, καθώς 
και Νομικού Προσώπου Δημοσίου Δικαίου του Δή¬ 
μου Μεγάλου Αλεξάνδρου Νομού Πέλλας. 1 

59. Ασκηση προληπτικού ελέγχου επί των δαπανών 
της Κοινότητας Οίας Νομού Κυκλάδων, καθώς και 
Νομικών Προσώπων Δημοσίου Δικαίου των Δήμων 
Αγίου Δημητρίου Νομού Αττικής, Μεγαλόπολης Νο¬ 
μού, Αρκαδίας και Δρυμαλίας Νομού Κυκλάδων.... 2 

60. Τροποποίηση του π.δ. 363/1998 «Πιστοποιητικό 

ελληνομάθειας, τύπος, προϋποθέσεις απόκτησης, 
διαδικασία και περιεχόμενο εξετάσεων, προϋπο¬ 
θέσεις συμμετοχής και ρύθμιση σχετικών λεπτο¬ 
μερειών (Α' 242). 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση Επιτροπής για τη μελέτη και επεξεργα¬ 
σία θεμάτων Εθνικού Ενεργειακού Σχεδιασμού 
και Ενεργειακής Κυβερνητικής Πολιτικής*. 4 

ΚΑΝΟΝΙΣΜΟΙ 

Περί λειτουργίας, διοικήσεως καί διαχειρίσεως του 
«Ιερού Προσκυνηματικού Ναού Ο ΑΓΙΟΣ ΝΙΚΟ¬ 
ΛΑΟΣ (Σπάτα) Αχαΐας», της Ιερός Μητροπόλεως 
Ηλείας. 5 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 58 
Άσκηση προληπτικού έλεγχου επί των δαπανών του 
Δήμου Μπιζανίου Νομού Ιωαννίνων, της Κοινότητας 
Παλαιός Φώκαιας Νομού Αττικής, καθώς και Νομι¬ 
κού Προσώπου Δημοσίου Δικαίου του Δήμου Μεγά¬ 
λου Αλεξάνδρου Νομού Πέλλας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1, 2 και 3 του άρθρου 169 του 
Κώδικα Δήμων και Κοινοτήτων, που κυρώθηκε με το άρ¬ 


θρο πρώτο του ν. 3463/2006 (Α' 114), της παρ. 4 του ίδιου 
άρθρου του ίδιου Κώδικα, όπως αυτή αντικαταστάθηκε 
από το άρθρο 22 του ν. 3731/2008 (Α' 263), καθώς και 
αυτές του άρθρου τέταρτου του ν. 3463/2006. 

2. Την υπ’ αριθμ. 184/2007 απόφαση του Δημοτικού 
Συμβουλίου Μπιζανίου Νομού Ιωαννίνων. 

3. Την υπ’ αριθμ. 158/2008 απόφαση του Κοινοτικού 
Συμβουλίου Παλαιός Φώκαιας Νομού Αττικής. 

4. Την υπ’ αριθμ. 168/2008 απόφαση του Δημοτικού 
Συμβουλίου Μεγάλου Αλεξάνδρου Νομού Πέλλας. 

5. Τις διατάξεις του άρθρου 1 του π.δ. 189/2009 «Κα¬ 
θορισμός και ανακατανομή αρμοδιοτήτων των Υπουρ¬ 
γείων» (Α' 221). 

6. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του Π.Δ. 63/2005 (Α' 98). 

7. Την υπ’ αριθμ. 383/18-1-2010 (29 Β') απόφαση του 
Πρωθυπουργού και του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης «Καθορισμός 
αρμοδιοτήτων των Υφυπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης Θεοδώρας 
Τζάκρη και Γεωργίου Ντόλιου». 

8. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

9. Την υπ’ αριθμ. 76/2009 γνωμοδότηση του Συμβουλίου 
της Επικράτειας, ύστερα από πρόταση του Υφυπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και του Υπουργού Δικαιοσύνης, Διαφάνειας 
και Ανθρωπίνων Δικαιωμάτων, αποφασίζουμε: 

Αρθρο 1 

1. Ασκείται, από το Ελεγκτικό Συνέδριο, προληπτικός 
έλεγχος επί των δαπανών: 

α) του Δήμου Μπιζανίου Νομού Ιωαννίνων, 

β) της Κοινότητας Παλαιός Φώκαιας Νομού Αττικής, 
καθώς και γ) του Νομικού Προσώπου Δημοσίου Δικαίου 
«Ενιαίος Δημοτικός Παιδικός Σταθμός Δήμου Μεγάλου 
Αλεξάνδρου», που υπάγεται στην εποπτεία του Δήμου 
Μεγάλου Αλεξάνδρου Νομού Πέλλας, σύμφωνα με τις 
διατάξεις των άρθρων 226-244 του Κώδικα Δήμων και 
Κοινοτήτων. 

2. Από τον ανωτέρω έλεγχο, εξαιρούνται οι κατηγορί¬ 
ες δαπανών που καθορίζονται στην παρ. 2 του άρθρου 
169 του Κώδικα Δήμων και Κοινοτήτων. 














2008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του διατάγματος αυτού. 

Αθήνα, 3 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΓΕΩΡΓΙΟΣ ΝΤΟΛΙΟΣ ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 59 
Άσκηση προληπτικού ελέγχου επί των δαπανών της 
Κοινότητας Οίας Νομού Κυκλάδων, καθώς και Νομι¬ 
κών Προσώπων Δημοσίου Δικαίου των Δήμων Αγί¬ 
ου Δημητρίου Νομού Αττικής, Μεγαλόπολης Νομού, 
Αρκαδίας και Δρυμαλίας Νομού Κυκλάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1, 2 και 3 του άρθρου 169 του 
Κώδικα Δήμων και Κοινοτήτων, που κυρώθηκε με το άρ¬ 
θρο πρώτο του ν. 3463/2006 (Α' 114), της παρ. 4 του ίδιου 
άρθρου του ίδιου Κώδικα, όπως αυτή αντικαταστάθηκε 
από το άρθρο 22 του ν. 3731/2008 (Α' 263), καθώς και 
αυτές του άρθρου τέταρτου του ν. 3463/2006. 

2. Την υπ’ αριθμ. 202/2008 απόφαση του Κοινοτικού 
Συμβουλίου Οίας Νομού Κυκλάδων. 

3. Την υπ’ αριθμ. 340/2008 απόφαση του Δημοτικού 
Συμβουλίου Αγίου Δημητρίου Νομού Αττικής. 

4. Την υπ’ αριθμ. 259/2008 απόφαση του Δημοτικού 
Συμβουλίου Μεγαλόπολης Νομού Αρκαδίας. 

5. Την υπ’ αριθμ. 159/2007 απόφαση του Δημοτικού 
Συμβουλίου Δρυμαλίας Νομού Κυκλάδων. 

6. Τις διατάξεις του άρθρου 1 του π.δ. 189/2009 «Κα¬ 
θορισμός και ανακατανομή αρμοδιοτήτων των Υπουρ¬ 
γείων» (Α' 221). 

7. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (Α' 98). 

8. Την υπ’ αριθμ 383/18-1 -2010 (29 Β') απόφαση του 
Πρωθυπουργού και του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης «Καθορισμός 
αρμοδιοτήτων των Υφυπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης Θεοδώρας 
Τζάκρη και Γεωργίου Ντόλιου». 

9. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

10. Την υπ’ αριθμ. 75/2009 γνωμοδότηση του Συμβου¬ 
λίου της Επικράτειας, ύστερα από πρόταση του Υφυ¬ 
πουργού Εσωτερικών, Αποκέντρωσης και Ηλεκτρονικής 
Διακυβέρνησης και του Υπουργού Δικαιοσύνης, Διαφά¬ 
νειας και Ανθρωπίνων Δικαιωμάτων, αποφασίζουμε: 

Άρθρο 1 

1. Ασκείται, από το Ελεγκτικό Συνέδριο, προληπτικός 
έλεγχος επί των δαπανών: 


α) της Κοινότητας Οίας Νομού Κυκλάδων, 
β) των Νομικών Προσώπων Δημοσίου Δικαίου: 
βΐ. «Πολιτιστικός Οργανισμός Δήμου Αγίου Δημητρίου», 
β2. «Αθλητικός Οργανισμός Δήμου Αγίου Δημητρίου» 
και 

β3. «Δημοτικοί Παιδικοί Σταθμοί Δήμου Αγίου Δημη¬ 
τρίου», 

που υπάγονται στην εποπτεία του Δήμου Αγίου Δη¬ 
μητρίου Νομού Αττικής, σύμφωνα με τις διατάξεις των 
άρθρων 226-244 του Κώδικα Δήμων και Κοινοτήτων, 
γ) των Νομικών Προσώπων Δημοσίου Δικαίου: 
γΐ. «Παιδικός Σταθμός Δήμου Μεγαλόπολης», 
γ2. «Κέντρο Ανοικτής Προστασίας Ηλικιωμένων (ΚΑΠΗ) 
Δήμου Μεγαλόπολης», 

γ3. «Δημοτικό Στάδιο (ανοιχτό - κλειστό) Δήμου Με¬ 
γαλόπολης», 

γ4. «Δημοτική Κοινωνική Πρόνοια Μεγαλόπολης», 
γ5. «Οργανισμός Αθλητισμού και Νεολαίας Δήμου Με¬ 
γαλόπολης», 

γ6. «Πνευματικό Κέντρο Δήμου Μεγαλόπολης «Ο Πο¬ 
λύβιος», 

γ7. «Πνευματικό Κέντρο Λυκοχίων» και 
γ8. «Πνευματικό κέντρο Τριλόφου», 
που υπάγονται στην εποπτεία του Δήμου Μεγαλόπο¬ 
λης Νομού Αρκαδίας, σύμφωνα με τις ίδιες διατάξεις, 
καθώς και 

δ) των Νομικών Προσώπων Δημοσίου Δικαίου: 
δΐ. «Πολιτιστικός Οργανισμός Δήμου Δρυμαλίας Νάξου», 
δ2. «Πολιτιστικός Οργανισμός Απεράθου Νάξου» και 
δ3. «Πολιτιστικός Οργανισμός Κορώνου Νάξου», 
που υπάγονται στην εποπτεία του Δήμου Δρυμαλίας 
Νομού Κυκλάδων, σύμφωνα με τις ίδιες διατάξεις. 

2. Από τον ανωτέρω έλεγχο, εξαιρούνται οι κατηγορί¬ 
ες δαπανών που καθορίζονται στην παρ. 2 του άρθρου 
169 του Κώδικα Δήμων και Κοινοτήτων. 

Αρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του διατάγματος αυτού. 

Αθήνα, 3 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΓΕΩΡΓΙΟΣ ΝΤΟΛΙΟΣ ΧΑΡΑΛΑΜΠΟΣ ΚΑΣΤΑΝΙΔΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 60 
Τροποποίηση του π.δ. 363/1998 «Πιστοποιητικό ελληνο- 
μάθειας, τύπος, προϋποθέσεις απόκτησης, διαδικασία 
και περιεχόμενο εξετάσεων, προϋποθέσεις συμμετο¬ 
χής και ρύθμιση σχετικών λεπτομερειών (Α' 242). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 10 παρ. 1 του ν. 2413/1996 (Α' 124). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

3. Τη με αριθμ. 1120/Η/07.01.2010 κοινή απόφαση του 
Πρωθυπουργού και της Υπουργού Π.Δ.Μ.Θ για τον κα¬ 
θορισμό αρμοδιοτήτων Υφυπουργών του Υπουργείου 
Παιδείας, Δια Βίου Μάθησης και Θρησκευμάτων (Β' 1). 

4. Τη με αριθμ. 155/18.06.2007 γνωμοδότηση του Διοι¬ 
κητικού Συμβουλίου του Κέντρου Ελληνικής Γλώσσας. 

5. Τη με αριθμ. 51/2009 γνωμοδότηση του Συμβουλίου 
της Επικράτειας, Τμήμα Ε', με πρόταση της Υφυπουργού 
Παιδείας Δια Βίου Μάθησης και Θρησκευμάτων και 

6. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη 
στον κρατικό προϋπολογισμό, αποφασίζουμε: 

Άρθρο 1 

Το άρθρο 5 του π.δ 363/1998 αντικαθίσταται ως εξής: 
«Άρθρο 5- Περιεχόμενο των εξετάσεων-1. Για το καθέ¬ 
να από τα έξι επίπεδα γλωσσομάθειας, συντάσσονται 
θέματα για την εξέταση των τεσσάρων δεξιοτήτων, 
δηλαδή κατανόηση γραπτού και προφορικού λόγου και 
παραγωγή γραπτού και προφορικού λόγου, με ανάλογο 
βαθμό δυσκολίας. Στα επίπεδα Β2, Γ1 και Γ2 η εξέταση 
περιλαμβάνει απαραιτήτως και τη «χρήση της ελληνικής 
γλώσσας». 2. Στόχος της εξέτασης είναι η διαπίστω¬ 
ση της ικανότητας των υποψηφίων να χειρίζονται την 
ελληνική γλώσσα και να ανταποκρίνονται γραπτά και 
προφορικά σε ποικιλία καθημερινών πρακτικών, προσω¬ 
πικών και επαγγελματικών καταστάσεων στο επίπεδο 
στο οποίο εξετάζονται». 

Άρθρο 2 

Καταργείται το Κεφάλαιο της διάταξης του άρθρου 9 
του π.δ. 363/1998 υπό τον τίτλο «Περιγραφή επιπέδων» 
και προστίθενται στο π.δ. 363/1998 άρθρα 10,11 και 12 
ως εξής: «Άρθρο 10- Επίπεδα πιστοποιητικού ελληνο- 
μάθειας-1. Τα επίπεδα πιστοποιητικού ελληνομάθειας 
ορίζονται σε έξι (6), με αύξοντα αριθμό δυσκολίας, συμ¬ 
βολίζονται δε με κεφαλαία γράμματα της ελληνικής 
αλφαβήτου: Α1, Α2, Β1, Β2, Γ1 και Γ2 και αντιστοιχούν 
προς τα επίπεδα γλωσσομάθειας του Συμβουλίου της 
Ευρώπης (κεφάλαιο 3 του Κοινού Ευρωπαϊκού Πλαισίου 
Αναφοράς). Οι ανά επίπεδο γλωσσικές δεξιότητες, στις 
οποίες εξετάζονται οι υποψήφιοι, αφορούν στην κατανό¬ 
ηση και παραγωγή του γραπτού και προφορικού λόγου. 
Στις εξετάσεις συμμετέχουν, ύστερα από αίτησή τους, 
ομογενείς και αλλογενείς, ηλικίας μεγαλύτερης των 
οκτώ (8) ετών, οι οποίοι έχουν τις απαιτούμενες για κάθε 
επίπεδο γνώσεις, όπως περιγράφονται στο άρθρο 2 
του παρόντος Προεδρικού Διατάγματος. 

2. Το πιστοποιητικό ελληνομάθειας χορηγείται σε 
ομογενείς και αλλογενείς, οι οποίοι παρακολουθούν ή 
έχουν παρακολουθήσει προγράμματα ή μαθήματα της 
ελληνικής γλώσσας, εκτός του οργανωμένου ελληνικού 
εκπαιδευτικού συστήματος τόσο στην Ελλάδα όσο και 
στο εξωτερικό, και οι οποίοι συμμετέχουν με επιτυχία 
στις διενεργούμενες υπό την ευθύνη του Κέντρου Ελλη¬ 
νικής Γλώσσας εξετάσεις (ή απαλλάσσονται από αυτές). 
Το πιστοποιητικό ελληνομάθειας αντικατοπτρίζει τη 
δυνατότητα των κατόχων να χειρίζονται την ελληνική 
γλώσσα και να ανταποκρίνονται γραπτά και προφορικά 
σε ποικιλία καθημερινών πρακτικών και επαγγελματικών 
καταστάσεων σε διάφορα επίπεδα. 


Άρθρο 11- Περιγραφή Επιπέδων 

ΕΠΙΠΕΔΟ Α1 

Οι κάτοχοι του πιστοποιητικού επιπέδου Α1 μπορούν 
να κατανοήσουν και να παραγάγουν απλό γραπτό ή 
προφορικό λόγο πάνω σε πολύ οικεία θέματα. Μπορούν 
να συστηθούν και να συστήσουν άλλους, να ρωτήσουν 
και να απαντήσουν σε ερωτήσεις που αφορούν στοιχει¬ 
ώδη προσωπικά στοιχεία και να ακολουθήσουν απλές 
οδηγίες. Μπορούν να συνδιαλλαγούν με απλό τρόπο 
με στόχο την ικανοποίηση άμεσων συγκεκριμένων ανα¬ 
γκών, υπό την προϋπόθεση ότι ο συνομιλητής μιλάει 
αργά και καθαρά και είναι διατεθειμένος να βοηθήσει. 

ΕΠΙΠΕΔΟ Α1 (για παιδιά 8-12 ετών) 

Οι κάτοχοι του πιστοποιητικού επιπέδου Α1 για παιδιά 
8-12 ετών, ανάλογα με τις γνωστικές δεξιότητες της ηλι¬ 
κίας τους, μπορούν να κατανοήσουν και να παραγάγουν 
απλά κείμενα (π.χ. μηνύματα, απλές περιγραφές) σε 
γραπτό ή προφορικό λόγο πάνω σε πολύ οικεία θέματα. 
Μπορούν να συνδιαλλαγούν στοιχειωδώς με συνομηλί¬ 
κους και ενηλίκους για ζητήματα που αφορούν στους 
ίδιους και άλλους υπό την προϋπόθεση οι συνομιλητές 
να μιλούν αργά και καθαρά και να είναι διατεθειμένοι 
να βοηθήσουν. 

ΕΠΙΠΕΔΟ Α2 

Οι κάτοχοι του πιστοποιητικού επιπέδου Α2 μπορούν 
να κατανοήσουν και να παραγάγουν εκφράσεις που 
χρησιμοποιούνται συχνά και σχετίζονται με θέματα που 
τους αφορούν άμεσα (βασικές ατομικές και οικογενεια¬ 
κές πληροφορίες, εργασία, αγορές, κ.ά). Επίσης μπορούν 
να ανταλλάξουν πληροφορίες για οικεία θέματα, να κα¬ 
τανοούν την κεντρική ιδέα εντοπίζοντας συγκεκριμένες 
λεπτομέρειες απλών κειμένων και να είναι σε θέση να 
συνθέσουν απλά αφηγηματικά και περιγραφικά κείμενα 
περιορισμένης θεματολογίας. 

ΕΠΙΠΕΔΟ Β1 

Οι κάτοχοι του πιστοποιητικού επιπέδου Β1 μπορούν 
να κατανοήσουν και να παραγάγουν λόγο με καθημερι¬ 
νές εκφράσεις πάνω σε οικεία θέματα (σπίτι, εργασία, 
σχολείο, ελεύθερο χρόνο) ανταποκρινόμενοι σε ένα 
ευρύ φάσμα γλωσσικών λειτουργιών. Επίσης μπορούν 
να περιγράφουν γεγονότα, εμπειρίες, φιλοδοξίες και 
ελπίδες, να αφηγούνται και να επιχειρηματολογούν με 
απλό τρόπο πάνω σε θέματα κοινού ενδιαφέροντος 
τονίζοντας τα σημεία που θεωρούν σημαντικά και δίνο¬ 
ντας κάποιες λεπτομέρειες, να χειρίζονται καταστάσεις 
που είναι πιθανό να προκύψουν κατά τη διάρκεια ενός 
ταξιδιού σε περιοχή όπου ομιλείται η γλώσσα και να 
κρατούν σημειώσεις κατά τη διάρκεια μιας διάλεξης, 
εφόσον η ομιλία είναι καλά οργανωμένη συνοψίζοντας 
απλά κείμενα. 

ΕΠΙΠΕΔΟ Β2 

Οι κάτοχοι του πιστοποιητικού επιπέδου Β2 μπορούν 
να κατανοήσουν τις κύριες ιδέες σύνθετων κειμένων σε 
θέματα αφηρημένα ή συγκεκριμένα. Επίσης μπορούν 
να εκφραστούν προφορικά ή γραπτά με ευχέρεια σε 
ευρύ φάσμα θεμάτων με υψηλό βαθμό ελέγχου της 
γραμματικής υιοθετώντας το κατάλληλο επίπεδο τυπι- 
κότητας ανάλογα με τις περιστάσεις, να παραγάγουν 
σαφή, λεπτομερή περιγραφικά, αφηγηματικά κείμενα 
και επιχειρήματα ακολουθώντας τις καθιερωμένες συμ- 

βάσεις κάθε κατηγορίας κειμένου, υπογραμμίζοντας τα 
σημαντικά σημεία καν δίνοντας συναφείς υποστηρικτι¬ 
κές λεπτομέρειες και να είναι σε θέση επιχειρηματολο¬ 
γώντας να υποστηρίζουν την άποψή τους. 

ΕΠΙΠΕΔΟ Γ1 

Οι κάτοχοι του πιστοποιητικού επιπέδου Γ1 μπορούν 
να κατανοήσουν ένα ευρύ φάσμα απαιτητικών, μακρο¬ 
σκελών κειμένων και συζητήσεων, έχοντας γνώση της 
συναισθηματικής, μεταφορικής και παιγνιώδους χρήσης 
της γλώσσας. Επίσης μπορούν να εκφραστούν άνετα και 
αυθόρμητα, συνήθως χωρίς να φαίνεται πως αναζητούν 
την κατάλληλη έκφραση, να παραγάγουν σαφή, καλά 
διαρθρωμένα, λεπτομερή κείμενα για σύνθετα θέματα 
επιδεικνύοντας ελεγχόμενη χρήση οργανωτικών σχημά¬ 
των, συνδετικών στοιχείων και μηχανισμών συνοχής. 

ΕΠΙΠΕΔΟ Γ2 

Οι κάτοχοι του πιστοποιητικού επιπέδου Γ2 μπορούν 
να κατανοήσουν σχεδόν όλα όσα ακούν ή διαβάζουν, 
εφόσον αυτά περιέχουν πολλά στοιχεία της καθομιλου¬ 
μένης, να αναγνωρίσουν υπονοούμενες σημασίες, έχο¬ 
ντας τη δυνατότητα να (ανα)συνθέσουν και να συνοψί¬ 
σουν κείμενα με επιχειρήματα, περιγραφές ή αφηγήσεις 
σε ύφος κατάλληλο για την παρουσίαση του κειμένου, 
να εκφραστούν αυθόρμητα με άνεση και ακρίβεια δια¬ 
χωρίζοντας λεπτές σημασιολογικές αποχρώσεις ακόμη 
και σε ιδιαίτερα σύνθετες περιστάσεις. 

Άρθρο 12- Αντιστοίχιση με τα επίπεδα 
του Συμβουλίου της Ευρώπης- 

1. Τα ισχύοντα τέσσερα (4) επίπεδα πιστοποίησης 
ελληνομάθειας, συμβολιζόμενα με τα τέσσερα πρώτα 
κεφαλαία γράμματα της ελληνικής αλφαβήτου, ήτοι Α, 
Β, Γ και Δ, αντιστοιχίζονται ως ακολούθως: 

Το Επίπεδο Α γίνεται Επίπεδο Α2 του Συμβουλίου 
της Ευρώπης. 

Το Επίπεδο Β γίνεται Επίπεδο Β1 του Συμβουλίου της 
Ευρώπης. 

Το Επίπεδο Γ γίνεται Επίπεδο Β2 του Συμβουλίου 
της Ευρώπης. 

Το Επίπεδο Δ γίνεται Επίπεδο Γ1 του Συμβουλίου της 
Ευρώπης. 

2. Η μετονομασία των επιπέδων δεν καταργεί τα πι¬ 
στοποιητικά που έχουν ως τώρα χορηγηθεί από το 
Κέντρο Ελληνικής Γλώσσας». 

Άρθρο 3 

Καταργούμενες - Τελικές διατάξεις 

1. Η Β7/256/19.05.1998 απόφαση του Υπουργού Εθνικής 
Παιδείας και Θρησκευμάτων (Β' 530) καταργείται. 

2. Η ισχύς του παρόντος αρχίζει από τη δημοσίευσή 
του στη Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΦΥΠΟΥΡΓΟΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ 


ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

( 4 ) 

Πράξη 17 της 2-6-2010 

Σύσταση Επιτροπής για τη μελέτη και επεξεργασία θε¬ 
μάτων Εθνικού Ενεργειακού Σχεδιασμού και Ενερ¬ 
γειακής Κυβερνητικής Πολιτικής*. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις του άρθρου 15 παρ. 2 περ. γ' του «Κώ¬ 
δικα Νομοθεσίας για την Κυβέρνηση και τα Κυβερνητικά 
όργανα» (π.δ. 63/20 05/Α' 98). 

β) Την ανάγκη ύπαρξης ενός συμβουλευτικού οργάνου, 
στο οποίο θα εκπροσωπούνται οι συναρμόδιοι κρατικοί, 
κοινωνικοί και παραγωγικοί φορείς, καθώς και εκπρό¬ 
σωποι της αγοράς στον τομέα της Ενέργειας, για την 
υποστήριξη του κυβερνητικού έργου και την παροχή 
γνωμοδοτήσεων και προτάσεων για τη χάραξη της 
ενεργειακής πολιτικής της χώρας. 

γ) Την 5649/2-6-2010 εισήγηση της Υπουργού Περιβάλ¬ 
λοντος, Ενέργειας και Κλιματικής Αλλαγής. 

δ) Το γεγονός ότι από την πράξη αυτή δεν προκαλεί- 
ται δαπάνη σε βάρος του κρατικού προϋπολογισμού, 
ε) Την πρόταση του Πρωθυπουργού, αποφασίζει: 

Άρθρο 1 

1. Συνιστάται Επιτροπή Εθνικού Ενεργειακού Σχεδια- 
σμού για τη μελέτη και επεξεργασία θεμάτων ενεργει¬ 
ακής πολιτικής. 

2. Έργο της Επιτροπής είναι: 

α) Η συλλογή στοιχείων σχετικών με την παραγωγή, 
την προμήθεια, τη διάθεση, την κατανάλωση κάθε μορ¬ 
φής ενέργειας, καθώς και με τα ενεργειακά αποθέματα 
της χώρας από τους οικείους ενεργειακούς φορείς. 

β) Η διαμόρφωση θέσεων και προτάσεων για τη χά¬ 
ραξη μεσοπρόθεσμης και μακροχρόνιας ενεργειακής 
στρατηγικής και η υποβολή σχετικών εισηγήσεων στον 
Υπουργό Περιβάλλοντος, Ενέργειας και Κλιματικής Αλ¬ 
λαγής μέσα σε ένα εξάμηνο από την έναρξη ισχύος της 
πράξης αυτής. 

γ) Η διατύπωση γνώμης για θέματα σχετικά με τον 
ενεργειακό σχεδίασμά της χώρας, ύστερα από σχετικό 
ερώτημα του Υπουργού Περιβάλλοντος, Ενέργειας και 
Κλιματικής Αλλαγής. 

δ) Η υποβολή στον Υπουργό Περιβάλλοντος, Ενέρ¬ 
γειας και Κλιματικής Αλλαγής έκθεσης για την πρόοδο 
πραγματοποίησης του μακροχρόνιου ενεργειακού σχε- 
διασμού και προτάσεων για την τροποποίησή του. 

ε) Κάθε μορφής συνεργασία με αντίστοιχα όργανα ή 
επιτροπές άλλων κρατών και διεθνών οργανισμών που 
δραστηριοποιούνται στους τομείς της ενέργειας. 

Αρθρο 2 

1. Η Επιτροπή αποτελείται από τα εξής έντεκα μέλη: 
α. το Γ ενικό Γ ραμματέα Ενέργειας και Κλιματικής Αλ¬ 
λαγής του Υπουργείου Περιβάλλοντος, Ενέργειας και 
Κλιματικής Αλλαγής, ως Πρόεδρο, 
β. τον Πρόεδρο της Ρυθμιστικής Αρχής Ενέργειας, 


* Η παρούσα πράξη αναδημοσιεύεται διότι εκ παραδρομής δημοσι- 
εύθηκε εσφαλμένα στο ΦΕΚ 777/τ.Β'/4.6.2010. 

γ. τον Πρόεδρο του Διοικητικού Συμβουλίου της εται¬ 
ρείας «Διαχειριστής Ελληνικού Συστήματος Μεταφοράς 
Ηλεκτρικής Ενέργειας Α.Ε.», 

δ. τον Πρόεδρο του Διοικητικού Συμβουλίου της εται¬ 
ρείας «Διαχειριστής Εθνικού Συστήματος Φυσικού Αε¬ 
ρίου Α.Ε.», 

ε. τον Πρόεδρο του Διοικητικού Συμβουλίου της εται¬ 
ρείας «Δημόσια Επιχείρηση Ηλεκτρισμού Ανώνυμη Εται¬ 
ρεία», 

στ. τον Πρόεδρο του Διοικητικού Συμβουλίου της 
εταιρείας «Δημόσια Επιχείρηση Αερίου Ανώνυμη Εται¬ 
ρεία», 

ζ. τον Πρόεδρο του Διοικητικού Συμβουλίου του νομι¬ 
κού προσώπου ιδιωτικού δικαίου «Κέντρο Ανανεώσιμων 
Πηγών και Εξοικονόμησης Ενέργειας», 

η. τέσσερα πρόσωπα με εξειδικευμένη εμπειρία σε 
θέματα ενέργειας, που ορίζονται με απόφαση του 
Υπουργού Περιβάλλοντος, Ενέργειας και Κλιματικής 
Αλλαγής. 

2. Η Επιτροπή συγκροτείται με απόφαση του Υπουργού 
Περιβάλλοντος, Ενέργειας και Κλιματικής Αλλαγής. 

3. Όταν ο Πρόεδρος της Επιτροπής απουσιάζει ή κω¬ 
λύεται, τον αναπληρώνει άλλο μέλος της Επιτροπής που 
ορίζεται με την απόφαση συγκρότησης. Στην περίπτωση 
αυτή ως μέλος της Επιτροπής μετέχει ο Γ ενικός Διευ¬ 
θυντής Ενέργειας της Γ ενικής Γ ραμματείας Ενέργειας 
και Κλιματικής Αλλαγής. 

4. Τα μέλη της Επιτροπής με στοιχεία β έως ζ ανα¬ 
πληρώνονται από τους νόμιμους αναπληρωτές τους 
στα κύρια καθήκοντά τους. 

5. Η Επιτροπή συνεδριάζει τακτικά τουλάχιστον μία 
φορά το μήνα και εκτάκτως όταν το κρίνει αναγκαίο ο 
Πρόεδρος ή όταν το ζητήσει ο Υπουργός Περιβάλλο¬ 
ντος, Ενέργειας και Κλιματικής Αλλαγής. 

6. Γραμματειακή, τεχνική και λοιπή εξυπηρέτηση της 
Επιτροπής παρέχεται από τη Διεύθυνση Ενεργειακής 
Πολιτικής του Υπουργείου Περιβάλλοντος, Ενέργειας 
και Κλιματικής Αλλαγής. 

Αρθρο 3 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΣΩΤΗΡΙΟΣ Α. ΛΥΤΡΑΣ 

-♦- 

Κ ΑΝΟΝΙΣΜΟ Ι 

(5) 

ΚΑΝΟΝΙΣΜΟΣ ΥΠ’ ΑΡΙΘΜ. 203/2010 
Περί λειτουργίας, διοικήσεως καί διαχειρίσεως του «Ιε¬ 
ρού Προσκυνηματικού Ναού Ο ΑΓΙΟΣ ΝΙΚΟΛΑΟΣ 
(Σπάτα) Αχάΐας», της Ιεράς Μητροπόλεως Ηλείας. 

Η ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 1 παρ. 4 και 59 του Ν. 590/ 


1977 «Περί Καταστατικού Χάρτου της Εκκλησίας της 
Ελλάδος». 

2. Την υπ’ αριθμ. Πρωτ. 1241/26-4-2010 Πράξιν καί Πρό- 
τασιν του Σεβασμιωτάτου Μητροπολίτου Ηλείας Γερ¬ 
μανού. 

3. Την από 6-5-2010 Εγκριτικήν Απόφασιν της Διαρκούς 
Ιεράς Συνόδου και 

4. Την από 12.5.2010 Απόφασιν Αυτής, ψηφίζει: 

Τον υπ’ αριθμ. 203/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 203/2010 

«Περί Λειτουργίας, Διοικήσεως καί Διαχειρίσεως 
«Του Ιερού Προσκυνηματικού Ναού Ο ΑΓΙΟΣ ΝΙΚΟΛΑΟΣ 

(Σπάτα) Αχαΐας» της Ιεράς Μητροπόλεως Ηλείας». 

Αρθρον1 

Ο Ιερός Ναός του «ΑΓΙΟΥ ΝΙΚΟΛΑΟΥ (Σπάτα)» Αχάΐας 
περιβεβλημένος έκπαλαι σεβασμού και ευλάβειας των 
χριστιανών της περιοχής, τυγχάνων προσκυνηματικόν 
κέντρον ιδιαιτέρας σπουδαιότητος και σημασίας, ανα- 
κηρύσσεται ως Προσκυνηματικός Ναός και αποτελεί 
ίδιον Νομικόν Πρόσωπον Ιδιωτικού Δικαίου, συμφώνως 
προς τας διατάξεις των άρθρων 1 παρ. 4 και 59 του 
Ν. 590/1977 (ΦΕΚ 146/τ.Α731-5-1977), υπό την επωνυμίαν 
«Ιερόν Προσκύνημα «Ο ΑΓΙΟΣ ΝΙΚΟΛΑΟΣ (Σπάτα) Αχα- 
'ΐας», υπάγεται δε πνευματικώς και διοικητικώς εις την 
Ιεράν Μητρόπολιν Ηλείας, διοικούμενον συμφώνως με 
τας διατάξεις του παρόντος Κανονισμού. 

Αρθρον 2 

Σκοποί του Ιερού Προσκυνήματος 

Σκοποί του Ιερού Προσκυνήματος είναι: 

α. Η συντήρησις και ο εξωραϊσμός του Ιερού Ναού 
Αγίου Νικολάου και των κτισμάτων αυτού. 

β. Η φιλοξενία παρ’ αυτώ του δια του Νομοθετικού 
διατάγματος 620/1948 ιδρυθέντος Εκκλησιαστικού Ορ¬ 
φανοτροφείου Αρρένων και η οικονομική στήριξις αυτού 
εκ των ετησίων προσόδων του. 

γ. Η οικονομική ενίσχυσις του Βρεφονηπιακού Σταθ¬ 
μού: «Ο ΑΓΙΟΣ ΝΙΚΟΛΑΟΣ» της I. Μητροπόλεως Ηλεί¬ 
ας εις το Δημοτικόν Διαμέρισμα Κέντρον, του Δήμου 
Αμαλιάδος. 

δ. Η οικονομική ενίσχυσις του Γηροκομείου - Ασύλου 
κατάκοιτων «Ο ΑΓΙΟΣ ΝΙΚΟΛΑΟΣ Βάρδας» της Ιεράς 
Μητροπόλεως Ηλείας. 

ε. Η χορήγησις υποτροφιών σε απόρους Σπουδα- 
στάς. 

Αρθρον 3 

Πόροι του Ιερού Προσκυνήματος είναι: 

α). Οι πρόσοδοι του Ιερού Προσκυνήματος εκ κηρού, 
αφιερωμάτων, δωρεών κ.λ.π. και εκ της ακινήτου περι¬ 
ουσίας αυτού. 

β) Οι επιχορηγήσεις και οι εν γένει εισφορές των εκ¬ 
κλησιαστικών νομικών προσώπων, των άλλων Νομικών 
Προσώπων Δημοσίου ή ιδιωτικού Δικαίου, ημεδαπών ή 
αλλοδαπών. 

γ) Οι δωρεές των φιλάνθρωπων, οι κληρονομιές και 
κληροδοσίες, ως και πάσα άλλη προς το Ίδρυμα προ¬ 
σφορά εις χρήμα ή είδος. 

Και δ) Κρατικές Επιχορηγήσεις. 

Αρθρον 4 

Διοίκησις του Ιερού Προσκυνήματος 

Το Ιερόν Προσκύνημα τελεί υπό την άμεσον εποπτείαν 

και τον έλεγχον της Ιερός Μητροπόλεως Ηλείας και δι- 
οικείται από τριμελές (3/μελές) Διοικητικόν Συμβούλιον, 
αποτελούμενο από: 

α) Τον εκάστοτε Μητροπολίτην Ηλείας ως Πρόεδρο, 
αναπληρούμενον από τον νόμιμον ή τον ειδικώς προς 
τούτο εντεταλμένον αναπληρωτήν του. 

β) Τον εκάστοτε Αρχιερατικόν Επίτροπον της περι¬ 
φέρειας Βάρδας, και 

γ) Από τον εκάστοτε Δήμαρχον Λαρίσου ή τον υπ’ 
αυτού οριζόμενον αναπληρωτήν του. 

Το αξίωμα των μελών του Δ.Σ. είναι τιμητικόν και 
άμισθον. 

2. Το Διοικητικόν Συμβούλιον κατά την πρώτην αυτού 
Συνεδρίαν, συγκροτείται σε σώμα και ορίζει, εκ των 
μελών αυτού τον Αντιπρόεδρον και τον Ταμία. Τό Δ.Σ. 
συνεδριάζει συγκαλούμενον υπό του Προέδρου κατά 
την κρίσιν αυτού καί κατά τας εκάστοτε αναφυομένας 
ανάγκας. 

Άρθρον 5 

Καθήκοντα του Διοικητικού Συμβουλίου 

1. Το Διοικητικόν Συμβούλιον διοικεί το Ίδρυμα και 
φροντίζει διά την εκπλήρωσιν των σκοπών του. Είναι 
αρμόδιον διά την εν γένει διαχείρισιν των υποθέσεων 
του Ιδρύματος, την οποίαν διεξάγει αυτοτελώς, ώστε 
να μη συγχέεται με άλλες υπηρεσίες ή διαχειρίσεις 
Ευαγών Ιδρυμάτων ή Κληροδοτημάτων της Ιερός Μη¬ 
τροπόλεως. 

Ειδικότερον: 

α) Ψηφίζει τον Προϋπολογισμόν και Απολογισμόν 
Εσόδων και Εξόδων, τους οποίους υποβάλλει εις το 
Μητροπολιτικόν Συμβούλιον προς τελικήν έγκρισιν, 
β) Αποδέχεται ή απορρίπτει κληρονομιές, κληροδοσί¬ 
ες, δωρεές ή άλλες εισφορές υπό όρον, 
γ) Αποφασίζει επί παντός θέματος, μη προβλεπομένου 
υπό του παρόντος Κανονισμού. 

2. Οι αποφάσεις λαμβάνονται παρόντων τουλάχιστον 
δύο Μελών, εξ ων το ένα θα είναι απαραιτήτως ο Πρό¬ 
εδρος ή ο νόμιμος Αναπληρωτής αυτού. 

Αρθρον 6 

Καθήκοντα του Προέδρου 
του Διοικητικού Συμβουλίου 

Ο Σεβ. Πρόεδρος, εκτός από τις προαναφερθείσες αρ- 
μοδιότητές του, ενεργεί και τα κατωτέρω οριζόμενα: 

α) Αντιπροσωπεύει το Ίδρυμα ενώπιον όλων των Αρ¬ 
χών ή εκχωρεί κατά περίπτωσιν το δικαίωμα τούτο εις 
έτερον Μέλος του Διοικητικού Συμβουλίου ή και εις 
πρόσωπον εκτός αυτού. 

β) Προσκαλεί το Διοικητικόν Συμβούλιον και διευθύνει 
τας συνεδριάσεις του. 
γ) Υπογράφει όλα τα εξερχόμενα έγγραφα, 
δ) Μεριμνά διά την εκτέλεσιν των αποφάσεων του 
Διοικητικού Συμβουλίου. 

Άρθρον 7 

Καθήκοντα του Γραμματέως 
του Διοικητικού Συμβουλίου 

Ο Γραμματεύς συντάσσει τα Πρακτικά του Διοικητικού 
Συμβουλίου και φυλάσσει το βιβλίον των Πρακτικών. 
Τηρεί το βιβλίον Πρωτοκόλλου Αλληλογραφίας, το Αρ- 
χείον του Ιδρύματος και φυλάσσει την σφραγίδα αυτού, 
συντάσσει δε την ετησίανΈκθεσιν πεπραγμένων του 
Ιερού Προσκυνήματος. 


Ως Γραμματεύς και Εισηγητής ορίζεται δια του πα¬ 
ρόντος ο εκάστοτε Διευθυντής - Εφημέριος του Προ¬ 
σκυνήματος. 

Άρθρον 8 

Καθήκοντα του Ταμία του Διοικητικού Συμβουλίου 

1. Ο Ταμίας, οριζόμενος απο το Δ. Συμβούλιον του 
Ιερού Προσκυνήματος, εισπράττει τα Έσοδα του Προ¬ 
σκυνήματος και υπογράφει τας αποδείξεις αυτού. 

2. Επίσης ενεργεί τας Πληρωμάς, αφού προηγουμένως 
εκδοθή το ανάλογον χρηματικόν Ένταλμα Πληρωμής, το 
οποίον υπογράφεται προηγουμένως είτε από τον Πρόε¬ 
δρον είτε από ειδικώς εξουσιοδοτημένον Σύμβουλον. 

3. Τηρεί τα διαχειριστικά βιβλία του Προσκυνήματος, 
φυλάσσει ταύτα, ως και τα παραστατικά των Εισπράξε¬ 
ων και των Πληρωμών. Συντάσσει τον Προϋπολογισμόν 
και τον Απολογισμόν, τους οποίους υποβάλλει εγκαί¬ 
ρως προς ψήφισιν εις το Διοικητικόν Συμβούλιον διά 
τα περαιτέρω νόμιμα. Κρατεί το βιβλίον Ταμείου, εις 
το οποίον καταχωρίζονται κατά χρονολογικήν σειράν 
και με την αναγκαίαν λογιστικήν τάξιν τα Έσοδα και τα 
Έξοδα, τα οποία πραγματοποιούνται κατά την χρονι¬ 
κήν διάρκειαν εκάστης οικονομικής χρήσεως. Τηρεί το 
στέλεχος διπλοτύπων Γραμματίων Εισπράξεως και το 
στέλεχος διπλότυπων ενταλμάτων Πληρωμών, τα οποία 
κατ’ έτος αριθμούνται και θεωρούνται από την Ιερόν 
Μητρόπολιν Ηλείας. 

4. Το Προσκύνημα χρησιμοποιεί τα ως κάτωθι λογι¬ 
στικά και διαχειριστικά βιβλία, ήτοι: 

α) Βιβλίον Ταμείου (Εσόδων και Εξόδων). 

β) Στελέχη Γ ραμματίων Εισπράξεως. 

γ) Στελέχη Ενταλμάτων Πληρωμών. 

δ) Βιβλίον Αφιερωμάτων - Τιμαλφών. 

ε) Βιβλίον Κτηματολογίου, εις το οποίον καταγρά¬ 
φονται τα ακίνητα περιουσιακά στοιχεία, που έχουν 
τεθεί υπό την διαχείρισιν του Ιερού Προσκυνήματος, 
ως ορίζεται δια του υπ’ αριθμ. 8/1979 Κανονισμού της 
Ιερός Συνόδου της Εκκλησίας της Ελλάδος. 

5. Τα έσοδα του Ιερού Προσκυνήματος, προερχόμενα 
είτε εξ ιδίων πόρων, είτε εξ άλλων πηγών κατατίθενται 
εις λογαριασμόν Ταμιευτηρίου ή Όψεως, ή εις λογαρια¬ 
σμούς επί προθεσμία ή Μερίδια Αμοιβαίων Κεφαλαίων 
εις ένα ή περισσότερα Υποκαταστήματα των Τραπεζών 
ή εις το Ταχυδρομικόν Ταμιευτήριον επ’ ονόματι του 
Ιερού Προσκυνήματος. Οι βεβαιούμενοι τόκοι καταχω¬ 
ρίζονται ωςΈσοδον. 

6. Τα λογιστικά και ταμειακά βιβλία του Ιερού Προ¬ 
σκυνήματος, ως και τα βιβλία Πρακτικών, αριθμούνται 
κατά φύλλον και θεωρούνται, εις το τέλος και προ της 
χρήσεως αυτών, υπό του Μητροπολίτου. 

Άρθρον 9 

Σφραγίς του Ιερού Προσκυνήματος 

Το Ιερόν Προσκύνημα έχει δική του κυκλική σφραγίδα, 
η οποία φέρει τα εξής φράσεις: «ΙΕΡΑ ΜΗΤΡΟΠΟΛΙΣ 
ΗΛΕΙΑΣ - ΙΕΡΟΝ ΠΡΟΣΚΥΝΗΜΑ Ο ΑΓ. ΝΙΚΟΛΑΟΣ (Σπά- 
τα) Αχαΐας» και εις το κέντρον την εικόνα του Αγίου 
Νικολάου. 

Αρθρον10 

Εορτή του Ιερού Προσκυνήματος 

Το Ιερό Προσκύνημα εορτάζει πανδήμως την ΙΟην 
Μα'ίου εκάστου έτους, εορτή της διελεύσεως του ιε¬ 
ρού λειψάνου του Αγίου Νικολάου από τα Μύρα της 

Λυκίας στο Μπάρι της Ιταλίας και κατά την Κυριακή 
της Πεντηκοστής. 

Άρθρον 11 

Τροποποίησις του Κανονισμού 
και Κατάργησις του Ιερού Προσκυνήματος 

1. Ο παρών κανονισμός δύναται να συμπληρωθή ή 
τροποποιηθή κατόπιν αποφάσεως του Διοικητικού Συμ¬ 
βουλίου και εγκρίσεως υπό της ΔΙΣ και της ΙΣΙ. 

2. Κατάργησις του Ιερού Προσκυνήματος ενεργείται με 
απόφασιν της Ιερός Συνόδου της Ιεραρχίας της Εκκλη¬ 
σίας της Ελλάδος, ύστερα από αιτιολογημένη πρόταση 
του οικείου Μητροπολίτου και του Διοικητικού Συμβου¬ 
λίου αυτού, όταν δεν εκπληρώνει τις Εκκλησιολογικές 
αυτού προϋποθέσεις και την αποστολή του, όταν πα¬ 
ρεκκλίνει των σκοπών του ή όταν είναι πλέον ανέφικτη 
η λειτουργία του. 

3. Εις περίπτωσιν καταργήσεως, άπασα η κινητή και 
ακίνητος περιουσία του Ιερού Προσκυνήματος μετ’ εξό- 
φλησιν των εν γένει υποχρεώσεων τούτου, περιέρχε¬ 


ται εις το Νομικόν Πρόσωπον της Ιερός Μητροπόλεως 
Ηλείας. 

Άρθρον 12 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ- 
νήσεως και το Επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Άρθρον13 
Κάλυψις δαπάνης 

Εκ των διατάξεων του παρόντος Κανονισμού δεν 
προκαλείται δαπάνη εις τό Δημόσιον ή εις βάρος του 
Νομικού Προσώπου της Ιερός Μητροπόλεως Ηλείας. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 12 Μα'ΐου 2010 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 6 για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 6 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 6 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οοΙ-ιόιϊι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 16 ανά 50 σελίδες. 

• Η τιμή πώλησης σε μορφή οά-ΓΟίη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ΐπίστησί: Ιι11ρ://νννννν.θ1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή μορφή 

Α.Ε.Δ. 

10 € 

Δωρεάν 

Α.Ε.-Ε.Π.Ε. και Γ.Ε.Μ.Η. 

2.250 6 

645 6 

Δ.Δ.Σ. 

225 € 

95 6 

Α.Σ,Ε.Π. 

70 € 

Δωρεάν 

Ο.Π.Κ. 

- 

Δωρεάν 

Α' + Β' + Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή μορφή 

Α' 

225 6 

190 6 

Β' 

320 6 

225 6 

Γ' 

65 6 

Δωρεάν 

Υ.Ο.Δ.Δ. 

65 6 

Δωρεάν 

Δ' 

160 6 

οο 

ο 

Α.Α.Π. 

160 6 

80 6 

Ε.Β.Ι. 

65 6 

33 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα.. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, ΑΑΠ, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.θΐ. 91 ·) 

